ভোরের উড়ানে কুয়াশার সতর্কতা! বিশেষ ব্যবস্থা দমদম বিমান বন্দরে

ওয়েবডেস্ক– ভোরের উড়ানে কুয়াশার সতর্কতা (Fog Alert)! কাল ভোর থেকে দৃশ্যমানতা (Visibility) কমবে। দমদম বিমানবন্দরে (Dum Dum AirPort) বিশেষ ব্যবস্থা।

যাত্রীদের হাতে সময় নিয়ে আসার পরামর্শ। ঘূর্ণিঝড় দিতাওয়ার কারণে শীতে এসেও ধরা দিচ্ছিল না। এবার জাঁকিয়ে পড়বে ঠান্ডা, সেই সঙ্গে ভোরের দিকে হালকা কুয়াশা থাকবে।  শীতকালে কুয়াশা একটি বড় সমস্যা। এর জন্য কমবেশি সমস্যায় পড়ে বিমান চলাচল। অনেক সময় বিমান নির্দিষ্ট সময়ের পরিবর্তে দেরি, বা বাতিল করে দিতে হয়।

আরও পড়ুন-  কুয়াশাতে বিমান ওঠামানায় সমস্যা, অত্যাধুনিক প্রযুক্তি বসছে দমদম বিমানবন্দরে

দৃশ্যমানতা কম হওয়ার কারণে অবতরণ করতে না পেরে অন্য বিমানবন্দরে ল্যান্ড করাতে বিমান। এবছর যাতে এই সমস্যা সমাধান করা যায় তার জন্য অত্যাধুনিক নেভিগেশন সিস্টেম চালু করার পরিকল্পনা নিয়েছে আন্তর্জাতিক বিমান বিমানবন্দর। যার জেরে বিমান-ওঠা নামার সময় সমস্যা কিছুটা হলেও লাঘব হবে বলেই মনে করা হচ্ছে। দমদম বিমানবন্দরে বিমান ওঠা-নামার জন্য দুটি রানওয়ে আছে। মধ্যমগ্রাম ও নিউটাউন দুদিক থেকে এই বিমান ওঠানামা করে।

বিমানবন্দর সূত্রে খবর, যখন দৃশ্যমানতা ৮০০ মিটারের নীচে ও ক্লাউড সিলিং ২০০ ফুটের নীচে নেমে যায়, তখন থেকে এই সমস্যা শুরু হয়। এই সমস্ত সমাধানের জন্য বিমানবন্দরের তরফে অত্যাধুনিক পদক্ষেপ গ্রহণ করা হয়েছে। বিমানবন্দরের নর্থ-এন্ড রানওয়েতে অত্যাধুনিক টেকনিক্যাল অ্যাড সিস্টেম বসানো হচ্ছে। এদিকে শীত পড়ার সঙ্গে সঙ্গে বিমান বন্দরে যাত্রীর চাপ বাড়ছে। দৈনিক যাত্রীর সংখ্যা বেড়েছে ২০ শতাংশ। বছরের অন্য সময় দৈনিক যাত্রীর সংখ্যা ৫০ হাজারের আশেপাশে থাকে, কিন্তু শীত পড়তেই সেই সংখ্যা বাড়তে থাকে।

দেখুন আরও খবর-

The post ভোরের উড়ানে কুয়াশার সতর্কতা! বিশেষ ব্যবস্থা দমদম বিমান বন্দরে first appeared on KolkataTV.

The post ভোরের উড়ানে কুয়াশার সতর্কতা! বিশেষ ব্যবস্থা দমদম বিমান বন্দরে appeared first on KolkataTV.