বড়দিনে জাঁকিয়ে শীত, কতদিন চলবে শীতের দাপট? দেখুন আবহাওয়ার বড় আপডেট

ওয়েবডেস্ক-  আজ বড়দিন (25 December) । উৎসব মুখর গোটা রাজ্য সহ শহর কলকাতা (Kolkata)। নিরাশ করল না শীতও। উৎসব মুখর বড়দিনে জাঁকিয়ে ঠান্ডার (Winter) কামড় দক্ষিণবঙ্গ (South Bengal Weather)  সহ কলকাতায়। সেই সঙ্গে ভোর থেকেই কুয়াশা Fog)।  এক ধাক্কায় পারদ পতন, ২ থেকে৩ ডিগ্রি কমবে তাপমাত্রা কমবে বলে পূর্বাভাস হাওয়া অফিসের।

ডিসেম্বরে শেষ লগ্নে শীত এবার জমিয়ে ব্যাটিং শুরু করল। পশ্চিমী ঝঞ্ঝা কেটে যাওয়ায় উত্তুরে হাওয়ার দাপট বাড়ছে। আজ থেকেই আরও জোরালো হবে শীত। আগামী ২৭ ডিসেম্বর, শনিবার পর্যন্ত দক্ষিণবঙ্গের সব জেলাতেই তাপমাত্রা কমতে থাকবে। রবিবার থেকে ১ লা জানুয়ারি পর্যন্ত একই রকম থাকবে তাপমাত্রা।

আলিপুর আবহাওয়া দফতর সূত্রে খবর,  চলতি সপ্তাহে কলকাতার (Kolkata Weather Update)  সর্বনিম্ন তাপমাত্রা নেমে যেতে পারে ১২ থেকে ১৩ ডিগ্রি সেলসিয়াসে। উপকূলবর্তী জেলাগুলিতে সর্বনিম্ন তাপমাত্রা থাকতে পারে ১২ থেকে ১৫ ডিগ্রির  আশেপাশে। পুরুলিয়ায় পারদ নামতে পারে প্রায় ৯ ডিগ্রিতে। শীতের তীব্র কাঁপুনি থাকবে বীরভূম এবং বাঁকুড়াতেও। পাশাপাশি সকালের দিকে ঘন কুয়াশার সম্ভাবনাও রয়েছে। আজ বড়দিন, ২৫ ডিসেম্বর কলকাতায় সর্বোচ্চ তাপমাত্রা ২৫ ডিগ্রি সেলসিয়াস, সর্বনিম্ন ১২ ডিগ্রি।

আরও পড়ুন-  নামবদলে গেল মাদার ডেয়ারির! নতুন নামে সিলমোহর মন্ত্রিসভার

অপরদিকে তীব্র ঠান্ডার কাঁপছে উত্তরবঙ্গ (North Bengal Weather) । উত্তরবঙ্গেও শীতের দাপট আরও তীব্র। সেইসঙ্গে রয়েছে ঘন কুয়াশা। আগামী দু’দিনে উত্তরবঙ্গের তাপমাত্রা আরও প্রায় ২ ডিগ্রি কমতে পারে। দার্জিলিং এবং সংলগ্ন পাহাড়ি এলাকায় সর্বনিম্ন তাপমাত্রা ৪ থেকে ৬ ডিগ্রি সেলসিয়াসে নামার সম্ভাবনা। উত্তরবঙ্গের উপরের দিকের পাঁচটি জেলায় তাপমাত্রা ৯ থেকে ১১ ডিগ্রি সেলসিয়াসের কাছাকাছি থাকবে। কুয়াশার কারণে  কমবে দৃশ্যমানতা। আবহাওয়া দফতর সূত্রে খবর,  উত্তর ও দক্ষিণ,  দুই বঙ্গেই আবহাওয়া মূলত শুষ্ক থাকবে। তবে উত্তুরে হাওয়ার দাপট বাড়ার ফলে শীতের অনুভূতি তীব্র থেকে তীব্রতর হবে।

দেখুন আরও খবর-

The post বড়দিনে জাঁকিয়ে শীত, কতদিন চলবে শীতের দাপট? দেখুন আবহাওয়ার বড় আপডেট first appeared on KolkataTV.

The post বড়দিনে জাঁকিয়ে শীত, কতদিন চলবে শীতের দাপট? দেখুন আবহাওয়ার বড় আপডেট appeared first on KolkataTV.