কুয়াশার চাদরে কলকাতার আকাশ, বঙ্গে তাপমাত্রা ওঠানামার পূর্বাভাস

কলকাতা: সকালেই সাদা কুয়াশায় (Foggy Weather) ঢেকেছে কলকাতার (Kolkata Sky) আকাশ, সেই সঙ্গে চলছে হাওয়া (Cloudy Weather)। ফেব্রুয়ারির শুরুতেও ঠান্ডার আমেজ (Feeling Cold) না মিললেও হালকা শীতের (Winter) আমেজ দেখা গেল। সরস্বতী পুজোর দিন গরমে হাঁসফাঁস অবস্থা ছিল বঙ্গবাসীর।

ঠিক তার পরেরদিনই একধাক্কায় তাপমাত্রার (Temperature) পারদ নামল পাঁচ ডিগ্রি সেলসিয়াস। গত কয়েকদিনের তুলনায় হালকা শীতের আমেজ অনুভূত হল ভোরের দিকে।

আলিপুর আবহাওয়া আবহাওয়া দফতর (Alipur Weather Office) সূত্রে খবর,  সপ্তাহান্তে ফের শীত পড়ার সম্ভাবনা রয়েছে। গত কয়েকদিন সর্বনিম্ন তাপমাত্রা ২০ ডিগ্রি সেলসিয়াস ছুঁয়ে ফেলেছিল। অল্প হলেও পারদ পতন হবে।

আরও পড়ুন: Aajke | মদন কেন বলেন? কেন ক্ষমা চান?

প্রত্যাশামতোই তাপমাত্রা তিন থেকে চার ডিগ্রি সেলসিয়াস কমেছে। সর্বোচ্চ এবং সর্বনিম্ন তাপমাত্রা যথাক্রমে ২৭.২ এবং ১৭.৪ ডিগ্রির আশেপাশে থাকবে যা গতকালের তুলনায় ৪.৮ ডিগ্রি সেলসিয়াস কম। আগামী দু’দিনে কলকাতা সহ দক্ষিণবঙ্গে তাপমাত্রা আরও দু’-চার ডিগ্রি সেলসিয়াস কমতে পারে। সপ্তাহের শেষে ফের তাপমাত্রা দু’-তিন ডিগ্রি সেলসিয়াস বাড়তে পারে।  দক্ষিণবঙ্গে তাপমাত্রা ওঠানামা করবে।

আজ কলকাতা, হাওড়া, হুগলি, উত্তর ও দক্ষিণ ২৪ পরগনা, পূর্ব ও পশ্চিম মেদিনীপুর, বাঁকুড়া, পশ্চিম বর্ধমানে হালকা থেকে মাঝারি কুয়াশার সম্ভাবনা রয়েছে। বুধবার উত্তর ও দক্ষিণ ২৪ পরগনা, পশ্চিম মেদিনীপুর, পশ্চিম বর্ধমান, বাঁকুড়া, নদিয়া ও মুর্শিদাবাদ এবং বৃহস্পতিবার কলকাতা, হাওড়া, হুগলি, উত্তর ও দক্ষিণ ২৪ পরগনা, পূর্ব ও পশ্চিম মেদিনীপুরে কুয়াশার দাপট থাকবে।

উত্তরবঙ্গে আগামী পাঁচ দিন তাপমাত্রার বড়সড় কোনও পরিবর্তন নেই। স্বাভাবিকের কাছাকাছি থাকবে পারদ । এর মধ্যে উত্তরবঙ্গের দার্জিলিং, দুই দিনাজপুর ও মালদা জেলায় ঘন কুয়াশার সতর্কবার্তা রয়েছে । দৃশ্যমানতা ৫০ মিটার নেমে আসবে । দক্ষিণবঙ্গের জেলাতে হালকা থেকে মাঝারি কুয়াশার সতর্কবার্তা দেওয়া হয়েছে । বৃহস্পতিবার মাঝারি কুয়াশার সর্তকতা রয়েছে সাত জেলাতে‌ ।

হাওয়া অফিস সূত্রে খবর, ভূমধ্যসাগরীয় এলাকা থেকে বয়ে আসা ঠান্ডা ভারী বাতাস উত্তর-পশ্চিম ভারতে প্রবেশ করেছে। ফলে সেখানে বৃষ্টি এবং তুষারপাত হচ্ছে। তাতেই বাধা পেয়েছে উত্তুরের ঠান্ডা হাওয়া । ফলে দক্ষিণবঙ্গে জাঁকিয়ে শীত দীর্ঘস্থায়ী হয়নি । তেমনই একটি ঝঞ্ঝা আফগানিস্তান হয়ে ভারতে ঢুকছে। সেটি সরলে উত্তরের ঠান্ডা বাতাস বঙ্গের দিকে আসবে । ফলে পারদ পতনের সম্ভাবনা রয়েছে।

দেখুন অন্য খবর: